
Ministru kabineta noteikumi Nr. 55
Rīgā 2026. gada 10. februārī (prot. Nr. 6 19. §)
Grozījumi Ministru kabineta 2009. gada 12. maija noteikumos Nr. 425 "Reliģiskās savienības (baznīcas) garīdznieku saraksta iesniegšanas un aktualizācijas kārtība"
Izdoti saskaņā ar Septītās Dienas Adventistu Latvijas draudžu savienības likuma 16. panta pirmo daļu, 
Latvijas Baptistu Draudžu Savienības likuma 16. panta pirmo daļu, 
Latvijas Apvienotās Metodistu Baznīcas likuma 13. panta pirmo daļu, 
Latvijas Vecticībnieku Pomoras Baznīcas likuma 13. panta pirmo daļu, 
Rīgas ebreju reliģiskās draudzes likuma 14. panta trešo daļu, 
Latvijas Pareizticīgās Baznīcas likuma 18. panta pirmo daļu, 
Latvijas evaņģēliski luteriskās Baznīcas likuma 16. panta pirmo daļu, 
likuma "Par Latvijas Republikas un Svētā Krēsla līgumu" 1.2 panta pirmās daļas 3. punktu un 
Latvijas Dievturu sadraudzes likuma 11. panta trešo daļu
· Izdarīt Ministru kabineta 2009. gada 12. maija noteikumos Nr. 425 "Reliģiskās savienības (baznīcas) garīdznieku saraksta iesniegšanas un aktualizācijas kārtība" (Latvijas Vēstnesis, 2009, 75. nr.; 2014, 58. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Septītās Dienas Adventistu Latvijas draudžu savienības likuma 16. panta pirmo daļu, Latvijas Baptistu Draudžu Savienības likuma 16. panta pirmo daļu, Latvijas Apvienotās Metodistu Baznīcas likuma 13. panta pirmo daļu, Latvijas Vecticībnieku Pomoras Baznīcas likuma 13. panta pirmo daļu, Rīgas ebreju reliģiskās draudzes likuma 14. panta trešo daļu, Latvijas Pareizticīgās Baznīcas likuma 18. panta pirmo daļu, Latvijas evaņģēliski luteriskās Baznīcas likuma 16. panta pirmo daļu, likuma "Par Latvijas Republikas un Svētā Krēsla līgumu" 1.2 panta pirmās daļas 3. punktu un Latvijas Dievturu sadraudzes likuma 11. panta trešo daļu".
· 2. Izteikt 1. punktu šādā redakcijā:
· "1. Noteikumi nosaka kārtību, kādā Septītās Dienas Adventistu Latvijas draudžu savienība, Latvijas Baptistu Draudžu Savienība, Latvijas Apvienotā Metodistu Baznīca, Latvijas Vecticībnieku Pomoras Baznīca, Latvijas Pareizticīgā Baznīca, Latvijas evaņģēliski luteriskā Baznīca, Rīgas ebreju reliģiskā draudze un Katoļu Baznīcas diecēzes bīskaps vai amatpersona, kura viņu aizvieto, Latvijas Dievturu sadraudze (turpmāk – reliģiskā savienība (baznīca)) iesniedz Tieslietu ministrijā informāciju par reliģiskās savienības (baznīcas) garīdznieku sarakstā (turpmāk – baznīcas garīdznieku saraksts) iekļautajiem garīdzniekiem, kuriem ir tiesības laulāt vai pildīt kapelāna pienākumus, kā arī iekļaujamās informācijas saturu, tās iesniegšanas un aktualizācijas kārtību."
· 3. Papildināt ar 10. punktu šādā redakcijā:
· "10. Latvijas Dievturu sadraudze līdz 2026. gada 31. martam iesniedz Tieslietu ministrijā šo noteikumu 2. punktā minētās ziņas."

